Εκλογές στη Μάλτα

Στη **[[Μάλτα]]** διεξάγονται εκλογές για πρόεδρο, βουλή, ευρωεκλογές και τοπικές εκλογές. Επίσης, έχουν διεξαχθεί κατά καιρούς διάφορα δημοψηφίσματα. Σε εθνικό επίπεδο εκλέγει επίσης 6 αντιπροσώπους στο Ευρωπαϊκό Κοινοβούλιο.

## Προεδρικές εκλογές
Ο Πρόεδρος της Δημοκρατίας εκλέγεται έμμεσα από το Κοινοβούλιο.
## Πρόσφατες προεδρικές εκλογές (2024)
Οι προεδρικές εκλογές της Μάλτας του 2024 διεξήχθησαν στις 27 Μαρτίου 2024. Τα μέλη του Κοινοβουλίου της Μάλτας ψήφισαν σε μια έμμεση εκλογή για την ανάδειξη του επόμενου Προέδρου της Μάλτας, με την πρώην πρόεδρο του κοινοβουλίου Μίριαμ Σπιτέρι Ντεμπόνο να είναι η μοναδική υποψήφια.

Η υποψηφιότητα της Σπιτέρι Ντεμπόνο υποστηρίχθηκε τόσο από το κυβερνών Εργατικό Κόμμα όσο και από το αντιπολιτευόμενο Εθνικιστικό Κόμμα και εξελέγη ομόφωνα με ψήφους 75 υπέρ έναντι 0 από τους 79 βουλευτές, ως η τρίτη γυναίκα και τρίτη Gozo πρόεδρος της Μάλτας.

## Προηγούμενες προεδρικές εκλογές
### 2009
Οι έμμεσες προεδρικές εκλογές διεξήχθησαν στις 12 Ιανουαρίου του 2009. Ο πρώην αντιπρόεδρος του Εργατικού Κόμματος, Τζορτζ Αμπέλα εξελέγη πρόεδρος από το Κοινοβούλιο, με ημερομηνία ανάληψης των καθηκόντων του στις 4 Απριλίου 2009. Είναι η πρώτη φορά που ένα μέλος της Αντιπολίτευσης εξελέγη στην προεδρία, καθώς το Εθνικιστικό Κόμμα ελέγχει το Κοινοβούλιο.

### 2014
Στις έμμεσες εκλογές για πρόεδρο που έγιναν την 1η Απριλίου 2014, εξελέγη στο αξίωμα η βουλευτής του Εργατικού Κόμματος και υπουργός Μαρία Λουίζα Κολέιρο Πρέκα. Η ορκωμοσία της έγινε στις 4 Απριλίου.

### 2019

## Βουλευτικές εκλογές
Η νομοθετική εξουσία ασκείται από το κοινοβούλιο, το οποίο καλείται Βουλή των Αντιπροσώπων (*Kamra tad-Deputati*) με 65 μέλη, τα οποία εκλέγονται για θητεία 5 ετών σε 13 πενταεδρικές εκλογικές περιφέρειες, που ονομάζονται *distretti elettorali*.

### Πρόσφατες βουλευτικές εκλογές (2022)

## Ιστορικό γενικών εκλογών
Γενικές εκλογές διεξήχθησαν τα έτη 184, 1854, 1860, 1865, 1870, 1875, 1880, 1883, 1888. 1889, 1892, 1895, 1898, 1899, 1900, 1904,  (Ιανουάριος, Φεβρουάριος και Απρίλιος), 1907, 1909, 1911, 1912, 1913, 1915, 1917, 1921, 1924, 1927, 1932, 1939, 1945, 1947, 1950, 1951, 1953, 1955, 1962, 1966, 1971, 1976, 1981,  1987, 1992, 1996, 1998, 2003,2008, 2013, 2017 και 2022.

## Προηγούμενες βουλευτικές εκλογές
### 2008
Στις γενικές εκλογές που διεξήχθησαν στις 8 Μαρτίου 2008 κέρδισε οριακά το κυβερνών κόμμα. Το Εθνικιστικό Κόμμα του έλαβε ποσοστό 49,3%, έναντι 48,8% για το Εργατικό Κόμμα. Πρόκειται για τη μικρότερη διαφορά ψήφων που έχει καταγραφεί μετά την ανεξαρτησία του νησιού από τη Βρετανία, το 1964. 
Στις 17 Απριλίου του 2008 εξελέγησαν 12 ακόμα βουλευτές, εκ των οποίων οι 6 από το Εργατικό Κόμμα της Μάλτας (MLP) και 6 από το Εθνικιστικό Κόμμα (Partit Nazzjonalista ή PN), προτού συγκληθεί για πρώτη φορά το νέο Κοινοβούλιο στις 11 Μαΐου του 2008.

**Βουλή των Αντιπροσώπων της Μάλτας**, 8 Μαρτίου  2008

### 2013
Την προκήρυξη εκλογών στις 9 Μαρτίου ανακοίνωσε στις 11 Δεκεμβρίου του 2012 ο πρωθυπουργός της Μάλτας Λόρενς Γκόνζι, μία ημέρα μετά την πτώσης της κυβέρνησής του κατά τη διάρκεια κρίσιμης ψηφοφορίας στο κοινοβούλιο για τον προϋπολογισμό.

Στις 9 Μαρτίου διεξήχθησαν οι εκλογές, στις οποίες "σάρωσε" το Εργατικό κόμμα της Μάλτας με ποσοστό περίπου 55%(με 39 έδρες) και δεύτερο έρχεται το απερχόμενο κυβερνών Εθνικιστικό κόμμα με ποσοστό 43%(με 30 έδρες) ,ενώ αυτό των Πρασίνων πήρε μόλις 2% (έμεινε εκτός Βουλής).

|-
!style="background-color:#E9E9E9" align=left valign=top|Κόμματα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
!style="background-color:#E9E9E9" align=right|+/–
!style="background-color:#E9E9E9" align=right|Έδρες
!style="background-color:#E9E9E9" align=right|+/–
|-
|align=left|Εργατικό Κόμμα||167.533||54,83||+6,04||39||+5
|-
|align=left|Εθνικιστικό Κόμμα||132.426||43,34||–6,00||30||–5
|-
|align=left|Δημοκρατικοί Εναλλακτικοί||5.506||1,80||+0,49||0||0
|-
|align=left|Κόμμα Ajkla||47||0,02||New||0||Νέο
|-
|align=left|Συμμαχία Φιλελευθέρων||12||0,00||Νέο||0||Νέο
|-
|align=left|Ανεξάρτητοι||32||0,01||+0,00||0||0
|-
|align=left|Άκυρα/λευκά||4.044||—||—||—||—
|- style="background-color:#E9E9E9"
|align=left|Σύνολο||**309.600**||**100,0**||**–**||**69**||**0**
|-
|align=left|Εγγεγραμμένοι/συμμετοχή|| || || ||colspan=3|&nbsp;
|-
|colspan=7 align=left|Πηγή: Κυβέρνηση της Μάλτας, Κοινοβούλιο της Μάλτας 
|}

### 2017

Οι βουλευτικές εκλογές του 2017 διεξήχθησαν πρόωρα στις 3 Ιουνίου 2017. Το Εργατικό Κόμμα παρέμεινε στην εξουσία έπειτα από την μεγάλη νίκη του στις εκλογές.

## Δημοψηφίσματα
### 1870
Δημοψήφισμα σχετικά με το εάν ο κλήρος θα έπρεπε να είναι επιλέξιμος να συμμετάσχει στο Συμβούλιο της Κυβέρνησης διεξήχθη στη Μάλτα το 1870. Εγκρίθηκε από το 96% των ψηφοφόρων. Μόνο το 60% των δικαιούχων ψήφου συμμετείχε.

### 1956
Δημοψήφισμα για την ενοποίηση με το Ηνωμένο Βασίλειο διεξήχθη στη Μάλτα στις 11 και 12 Φεβρουαρίου 1956. Οι προτάσεις εγκρίθηκαν από το 77% των ψηφισάντων, με συμμετοχή 59%. Η χαμηλή προσέλευση οφειλόταν εν μέρει σε μποϊκοτάζ από το Εθνικιστικό Κόμμα. Οι προτάσεις δεν εφαρμόστηκαν ποτέ πλήρως και η χώρα έγινε ανεξάρτητο Βασίλειο εντός της Βρετανικής Κοινοπολιτείας με τον τίτλο Κράτος της Μάλτας οκτώ χρόνια αργότερα.

### 1964
Στη Μάλτα διεξήχθη συνταγματικό δημοψήφισμα μεταξύ 2 και 4 Μαΐου 1964. Το νέο σύνταγμα εγκρίθηκε από το 54,5% των ψηφοφόρων και τέθηκε σε ισχύ στις 21 Σεπτεμβρίου 1964. Ουσιαστικά ήταν ένα δημοψήφισμα για την ανεξαρτησία, καθώς το νέο σύνταγμα έδινε στη χώρα αυτοδιοίκηση.

### 2003
Διεξήχθη δημοψήφισμα στις 8 Μαρτίου 2003 για την ένταξη της Μάλτας στην Ευρωπαϊκή Ένωση. Το αποτέλεσμα ήταν 54% υπέρ. Οι επακόλουθες γενικές εκλογές του Απριλίου του 2003 κερδήθηκαν από το Εθνικιστικό Κόμμα], το οποίο ήταν υπέρ της ένταξης στην ΕΕ, ενώ το αντιπολιτευόμενο Εργατικό Κόμμα είχε ταχθεί κατά της ένταξης. Η Μάλτα εντάχθηκε στην ΕΕ την 1η Μαΐου 2004.

Το δημοψήφισμα είχε τη μεγαλύτερη συμμετοχή σε δημοψήφισμα ένταξης στην ΕΕ (91%) και τη χαμηλότερη υποστήριξη για ένταξη μεταξύ των εννέα χωρών που διεξήγαγαν δημοψηφίσματα για την ένταξη στην ΕΕ το 2003.

### 2011
Στις 28 Μαΐου 2011 οι πολίτες υπερψήφισαν την νομιμοποίηση του διαζύγιου, με ποσοστό 52,67% υπέρ έναντι 46,4% κατά  παρά την αντίθετη γνώμη της Καθολικής Εκκλησίας και της κυβέρνησης. Η κυβέρνηση παραδέχτηκε την ήττα της στο δημοψήφισμα. Ειδικότερα, σε 10 από τις 13 εκλογικές περιφέρειες στο νησί οι ψηφοφόροι ψήφισαν θετικά για το διαζύγιο. Η συμμετοχή στο δημοψήφισμα διαμορφώθηκε στο 72%.
::**Δημοψήφισμα για διαζύγια, 2011**
*ναι = 122.547
*ποσοστό θετικών ψήφων = 52,67%
*όχι = 107.971
*ποσοστό αρνητικών ψήφων = 46,4%
*άκυρα = 2.173
*ποσοστό άκυρων = 0,93%
*σύνολο = 232.691
*ποσοστό συμμετοχής = 72%
:Πηγή: Υπουργείο Πληροφοριών 

### 2015
Στις 11 Απριλίου 2015 διεξήχθη ένα δημοψήφισμα για το κυνήγι περιστεριών και ορτυκιών κατά την περίοδο της άνοιξης. Οι ψηφοφόροι με οριακή πλειοψηφία τάχθηκαν υπέρ της συνέχισης του κυνηγιού με ποσοστό 50,4% και με συμμετοχή 74,8%.
Το δημοψήφισμα προκλήθηκε έπειτα από τη συλλογή 45.000 υπογραφών από πολλές οργανώσεις, συλλόγους και φορείς εναντίον του κυνηγιού. Η Μάλτα είναι η μοναδική χώρα στην ΕΕ όπου επιτρέπεται το κυνήγι την άνοιξη για διασκέδαση.

## Παραπομπές


*